title: পর্নোগ্রাফির প্রভাব

text: যুক্তরাজ্যে, স্কুলশিক্ষকদের সংগঠন, Association of Teachers and Lecturers এই অভিমত ব্যক্ত করে যে, স্কুলগামী বাচ্চাদেরও পর্নোগ্রাফি সম্পর্কে শিক্ষা দেওয়ার প্রয়োজন আছে, এবং কোন আচরণটি যুক্তিসংগত এবং কোনটি গ্রহনযোগ্য নয় সে সম্পর্কে তাদের সতর্ক করারও প্রয়োজন রয়েছে।


title: পর্নোগ্রাফির প্রভাব

text: পর্নোগ্রাফিক চলচ্চিত্রে অরক্ষিত যৌনকর্মে (সাাধারণত কনডমবিহীন পায়ুসঙ্গম) জড়িত থাকার কারণে পর্নোগ্রাফিক অভিনেতা/অভিনেত্রীগণ আশঙ্কাজনক হারে যৌনবাহিত রোগে আক্রান্ত হন। এলএ বোর্ড অব পাবলিক হেলথের একটি প্রতিবেদনে বলা হয়, ২০০০-০১ এ ৮২৫ জন অভিনেতা-অভিনেত্রীর মাঝে ৭.৭% নারী এবং ৫.৫% পুরুষ ক্ল্যামিডিয়ায় আক্রান্ত এবং সর্বোমোট ২% গনেরিয়ায় আক্রান্ত। এই আক্রমণের হার পরিবার পরিকল্পনা ক্লিনিকের রোগীদের তুলনায় অনেক বেশী, যা হল ৪.০% এবং ০.৭% প্রায়। ২০০৩ এর জানুয়ারী হতে ২০০৫ এর মার্চ এর মধ্যে প্রায় ৯৭৬ জন অভিনেতা-অভিনেত্রীর যৌনবাহিত রোগের ডাক্তারি পরীক্ষায় ১১৫৩টি পজেটিভ ফলাফল আসে, যার মধ্যে ৭২২ জন (৬২.৬%) ক্ল্যামিডিয়ায়, ৩৫৫ জন (৩০.৮%) গনেরিয়ায় এবং ১২৬ জন (১০.৯%) উভয়রোগে আক্রান্ত হিসেবে ধরা পড়েন। তবে সিফিলিস, হার্পিস ভাইরাস, হিউম্যান প্যাপিলোমা ভাইরাস, হেপাটাইটিস বি বা হেপাটাইটিস সি, ট্রাইকোমোনাল সংক্রমণ এবং মুখ-ত্বকীয় সংস্পর্শের ফলে সংক্রমিত অন্যান্য রোগের সংক্রমণের আশঙ্কা ও ঝুকির ব্যাপারে সেভাবে কিছু জানা যায় নি। এলএ পাবলিক হেলথের এই উপাত্ত পর্নোগ্রাফি ইন্ডাস্ট্রির বিভিন্ন সূত্র কর্তৃক সমালোচিত হয়েছে, যাতে বলা হয় পজেটিভ ফলাফল প্রাপ্ত অধিকাংশ ব্যাক্তিই কখনোই পর্নো চলচ্চিত্রে অভিনয় করেনি এবং মূলত তাদের যৌনরোগ চিকিৎসার আগপর্যন্ত তারা চলচ্চিত্রে অভিনয় থেকে বহিষ্কৃত ছিল। হার্পিসের মত অনিরাময়যোগ্য রোগগুলো এক্ষেত্রে জটিল অবস্থা প্রদর্শন করে: অভিনেত্রী ক্লোয়ির বক্তব্য অনুসারে, "অল্পদিন এই ব্যবসায় কাজ করার পরপরই আপনি হার্পিসে আক্রান্ত হবেন; (মূলত) প্রত্যেকেই হার্পিসে আক্রান্ত হয়।"


title: সূত্রাপুর জমিদার বাড়ী

text: সূত্রাপুর জমিদার বাড়ি পুরান ঢাকার সূত্রাপুর থানার রেবতী মোহন দাস রোডে (আর. এম. দাস রোড) অবস্থিত একটি সুদৃশ্য ভবন। ২০ শতকের গোড়ার দিকে প্রতাপশালী হিন্দু জমিদার রেবতী মোহন দাস এই ভবনটি নির্মাণ করেন। এটি বাংলাদেশের প্রত্নতত্ত্ব অধিদপ্তরের পুরাকীর্তির তালিকার অন্তর্ভুক্ত।


title: সূত্রাপুর জমিদার বাড়ী

text: ব্রিটিশ আমলের জমিদার রায় বাহাদুর সত্যেন্দ্র কুমার দাস এই বাড়িটির মালিক ছিলেন। তিনি একসাথে জমিদার, ব্যবসায়ী, ব্যাংকার ও প্রেসমালিক হিসেবে খ্যাতি লাভ করেন। এছাড়া ঢাকা পৌরসভার চেয়ারম্যানের দায়িত্বও পালন করেন। তিনি ওয়াল্টার রোডে বিজলীবাতি স্থাপনের জন্য অর্থপ্রদান করেন, এজন্য ওয়াল্টার রোডের একটি বিরাট অংশের নাম তার পিতা রেবতী মোহন দাসের নামানুসারে রেবতী মোহন দাস রোড বা আর. এম. দাস রোড রাখা হয়। স্থানীয়দের কাছে সত্যেন্দ্র কুমার দাসের বাড়িটি ‘জমিদারবাড়ি’ নামে পরিচিত ছিল।


title: সূত্রাপুর জমিদার বাড়ী

text: দেশবিভাগের সময় জমিদারবাড়ির বংশধরগণ বাড়িটি ত্যাগ করে চলে যায় এবং শত্রুসম্পত্তি হিসেবে বাড়িটি সরকারের অধিকারে আসে। বর্তমানে ভবনটি ফায়ার সার্ভিস ও সিভিল ডিফেন্সের কোয়ার্টার হিসেবে ব্যবহার করা হচ্ছে। এখানে এখন ফায়ার সার্ভিস ও সরকারি কর্মকর্তাদের পরিবার বসবাস করছে


title: সূত্রাপুর জমিদার বাড়ী

text: পুরো ভবনটি পাশাপাশি অবস্থিত দুটি পৃথক তিনতলা বিশিষ্ট দালানের সমন্বয় যাদের দক্ষিণস্থিত অংশটি বেশি প্রাচীন বলে মনে হয়। দক্ষিণের মূল দালানে প্রায় ৫০ ফুট উঁচু প্রবেশমুখ আছে যার ছাদ তিনটি করিন্থিয়ান স্তম্ভ দ্বারা স্থাপিত। এর দুইপাশের অংশে বিভিন্ন নকশা ও কারুকাজ দেখা যায়। কয়েকটি লতাপাতামণ্ডিত অর্ধবৃত্তাকার কাঠামো এবং এর নিচে গোলাকার নকশা দেখা যায়। পুরো দালানে বিভিন্ন আয়তনের প্রায় ৩৫ টি কক্ষ বিদ্যমান। সামনের ছোট বারান্দা দিয়ে প্রবেশ করলে প্রায় ৫০ বর্গফুটের একটি উন্মুক্ত আঙিনায় পৌঁছানো যায় যার তিনদিক দালানে বেষ্টিত এবং মুক্ত পূর্বপ্রান্তটি ধোলাইখালে গিয়ে শেষ হয়েছে। দালানটির পিছনদিকও করিন্থিয়ান স্তম্ভ, তিনটি গোলাকার নকশা পরিবৃত অর্ধবৃত্তাকার কাঠামো ও অন্যান্য ফুলপাতার কারুকাজ দ্বারা শোভিত।


title: সূত্রাপুর জমিদার বাড়ী

text: উত্তরপার্শ্বের তিনতলা ভবনটি রেবতী মোহন দাসের কোন এক আত্মীয় নির্মাণ করেন বলে জানা যায়। এতেও ৫০ ফুট প্রবেশমুখ এবং প্রায় সমানসংখ্যক কক্ষ রয়েছে। এর ভিতরেও অভ্যন্তরীণ আঙিনা এবং ধোলাইখালের খালের দিকে একটি মুক্তপথ(পূর্বদিকে) আছে। এর ছাদের বেষ্টনীতে নির্দিষ্ট দূরত্বে ছোট ছোট রন্ধ্র বিদ্যমান।


title: সূত্রাপুর জমিদার বাড়ী

text: ভবন দুটি একত্রে প্রায় এক একর স্থানের উপর নির্মিত।


title: ২০১৬ বাংলাদেশ প্রিমিয়ার লীগ

text: ২০১৬ বাংলাদেশ প্রিমিয়ার লীগ, যা বিপিএল ৪ বা একেএস বিপিএল ২০১৬ নামে পরিচিত বাংলাদেশ প্রিমিয়ার লীগের চতুর্থ আসর। বাংলাদেশের শীর্ষ স্তরের পেশাদার টুয়েন্টি২০ ক্রিকেট ফ্রেঞ্চাইজি লীগ। এই প্রতিযোগিতাটি বাংলাদেশ ক্রিকেট বোর্ড কর্তৃক আয়োজন করা হয় ও এতে সাতটি দল অংশ নেয়। এই মৌসুম মূলত ৪ নভেম্বর ২০১৬ তে শুরু হয়। কিন্তু, বৃষ্টির কারণে টুর্নামেন্টের প্রথম দুই দিনের চারটি খেলা বাতিল হয়ে যায় ও পরে আরও বৃষ্টি হাওয়ার পূর্বাভাস থাকায় টুর্নামেন্ট ৮ নভেম্বরে পুনঃআরম্ভ করা হয়। বাতিল হওয়া সব ম্যাচও খেলা হয়। টুর্নামেন্ট ৯ ডিসেম্বরে শেষ হয়।


title: ২০১৬ বাংলাদেশ প্রিমিয়ার লীগ

text: দুটি নতুন দল, খুলনা টাইটান্স ও রাজশাহী কিংস নতুন মালিকানায় অংশ নেয়। এ দুটি দলকে ২০১৫ প্রতিযোগিতায় নিয়ম ভঙ্গের কারণে অংশ গ্রহণ করতে দেয়া হয়নি। অন্যদিকে, সিলেট সুপার স্টার্সের ফ্রেঞ্চাইজইকে এই আসর থেকে বাদ দেয়া হয়। বিসিবি প্রথমে জানায় সিলেট ফ্রেঞ্চাইজি চুক্তি লঙ্ঘন বা ব্যাংক নিশ্চয়তা না দেয়ায় তাঁদের বাদ দেয়া হয়েছে, কিন্তু পরে ২১ সেপ্টেম্বর জানায় যে "শৃঙ্খলজনিত কারণে" তাঁদের বাদ দেয়া হয়েছে।


title: ২০১৬ বাংলাদেশ প্রিমিয়ার লীগ

text: ২০১৫'র তৃতীয় আসরে কুমিল্লা ভিক্টোরিয়ানস চ্যাম্পিয়ন হয়, কিন্তু তাঁরা এই আসলে গ্রুপ পর্ব থেকে বাদ পড়ে যায়। ফাইনাল খেলায়, রাজশাহী কিংসকে পরাজিত করে ঢাকা ডাইনামাইটস তাঁদের প্রথম শিরোপা লাভ করে।


title: ২০১৬ বাংলাদেশ প্রিমিয়ার লীগ

text: ফাইনালসহ মোট ৪৬টি ম্যাচ ঢাকা ও চট্টগ্রামের মাঠ দুটিতে অনুষ্ঠিত হয়। টুর্নামেন্টের ২য় পর্বের মোট ১০টি ম্যাচ জহুর আহমেদ চৌধুরী স্টেডিয়ামে অনুষ্ঠিত হয়। অন্যদিকে, প্লেঅফ, ফাইনালসহ ১ম পর্ব ও ৩য় পর্বের ম্যাচগুলি শের-ই-বাংলা জাতীয় স্টেডিয়ামে অনুষ্ঠিত হয়।


title: ২০১৬ বাংলাদেশ প্রিমিয়ার লীগ

text: সুত্র: ক্রিকইনফোনিম্নলিখিত টেবিলটি এই আসরের সর্বাধিক রান সংগ্রাহকের তালিকা।


title: সংশোধনবাদ বিরোধী

text:
সংশোধনবাদ বিরোধী (ইংরেজীতে -Anti-Revisionisn)
কমিউনিস্ট শব্দকোষে সংশোধনবাদ বিরোধী হচ্ছে পরিমার্জন, পরিবর্তন অথবা বা বিপ্লবী তত্ত্ব ও অনুশীলন মৌলিক পরিত্যাগ করার প্রচেষ্টা করা। এই পরিপ্রেক্ষিতে, কমিউনিজমের মধ্যে সংস্কারবাদ কমিউনিজমের বিপক্ষদের বিপজ্জনক ছাড় প্রতিনিধিত্ব প্রত্যাখ্যাত হয়।


title: সংশোধনবাদ বিরোধী

text: শ্রম ** আমেরিকান পার্টি


title: রয় মার্শাল

text: রয় এডউইন মার্শাল (; জন্ম: ২৫ এপ্রিল, ১৯৩০ - মৃত্যু: ২৭ অক্টোবর, ১৯৯২) বার্বাডোসের সেন্ট টমাসে জন্মগ্রহণকারী বিখ্যাত শ্বেতাঙ্গ ওয়েস্ট ইন্ডিয়ান ক্রিকেট তারকা ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন। প্রথম-শ্রেণীর ক্রিকেটে বার্বাডোসের পক্ষে খেলেছেন রয় মার্শাল। দলে তিনি মূলতঃ ডানহাতি ব্যাটসম্যান হিসেবে খেলতেন। পাশাপাশি, ডানহাতে অফ ব্রেক বোলিংয়ে পারদর্শিতা দেখিয়েছেন।


title: রয় মার্শাল

text: অভিজাত ইক্ষু খামার মালিকের সন্তান তিনি। মাত্র ১৫ বছর বয়সে ১৯৪৬ সালে বার্বাডোসের পক্ষে প্রথম-শ্রেণীর ক্রিকেটে অভিষেক ঘটে তাঁর। ১৯৫০ সালে ওয়েস্ট ইন্ডিজের সদস্যরূপে ইংল্যান্ড সফর করেন। প্রায় ৪০ গড়ে ১,১১৭ রান তোলেন। ঐ সফরে তিনি কোন টেস্টে অংশ নিতে পারেননি।


title: রয় মার্শাল

text: ৯ নভেম্বর, ১৯৫১ তারিখে গাব্বায় স্বাগতিক অস্ট্রেলিয়ার বিপক্ষে তাঁর টেস্ট অভিষেক ঘটে। ঐ টেস্টে ২৮ ও ৩০ তুলেছিলেন। এরপর অস্ট্রেলিয়া ও নিউজিল্যান্ডের বিপক্ষে আরও তিন টেস্টে অংশ নিতে পেরেছেন। ১৯৫১ থেকে ১৯৫২ সালের মধ্যে চারটি টেস্টে ওয়েস্ট ইন্ডিজ দলের প্রতিনিধিত্ব করেন। কিন্তু ওয়েস্ট ইন্ডিজ দল থেকে উপেক্ষিত হবার পর ইংল্যান্ডে চলে যান।


title: রয় মার্শাল

text: ১৯৫৩ সালে হ্যাম্পশায়ারের পক্ষে খেলার যোগ্যতা অর্জন করেন। ঐ ক্লাব দলটিতে ১৯৫৩ থেকে ১৯৭২ পর্যন্ত একাধারে খেলেছেন। এ সময়ে তিনবার দ্বি-শতক করেছেন। ১৯৬২ সালে পাকিস্তানের বিপক্ষে সর্বোচ্চ ২২৮ তোলেন। ১৯৫৫ সালে চ্যাম্পিয়নশীপ খেলায় অংশগ্রহণের সুযোগ ঘটে হ্যাম্পশায়ারের। ১৯৬৬ থেকে ১৯৭০ সাল পর্যন্ত দলের অধিনায়কের দায়িত্বে ছিলেন। ১৯৬১ সালে চ্যাম্পিয়নশীপের শিরোপা লাভে প্রভূতঃ সহায়তা করেন। কাউন্টি ক্রিকেটে আক্রমণাত্মকধর্মী উদ্বোধনী ব্যাটসম্যান হিসেবে নিজেকে তুলে ধরতে সক্ষম হন। ১৮ মৌসুমের ১৭টিতেই সহস্রাধিক রান সংগ্রাহক হন ও হ্যাম্পশায়ারের পক্ষে ৬০টি শতক হাঁকান। তন্মধ্যে, ১৯৬১ সালে তাঁর সেরা সময় কাঁটে। ঐ মৌসুমে তিনি ২,৬০৭ রান তুলেছিলেন। ছয়বার দুই হাজার রানের কোটা অতিক্রম করেছেন তিনি। ঐ কাউন্টিতে অবস্থান করে ৫০৪টি প্রথম-শ্রেণীর ক্রিকেটে অংশ নেন ও ৩০,৩০৩ রান তোলেন।


title: রয় মার্শাল

text: খেলা চলাকালীন রোদের আলো থেকে রক্ষার জন্য ক্রিম ব্যবহার করতেন। ফলশ্রুতিতে তাঁকে সমারসেটের সভাপতির পদ থেকে অব্যহতি নিতে হয়। সমারসেটের টনটন এলাকায় ত্বকের ক্যান্সারে আক্রান্ত হয়ে ২৭ অক্টোবর, ১৯৯২ তারিখে তাঁর দেহাবসান ঘটে। তাঁর ভাই নরম্যান মার্শালও ১৯৫৫ সালে ওয়েস্ট ইন্ডিজের পক্ষে একটি টেস্টে অংশ নিয়েছেন।


title: রয় মার্শাল

text: ১৯৫৯ সালে উইজডেন কর্তৃক বর্ষসেরা ক্রিকেটারের মর্যাদা লাভ করেন রয় মার্শাল। ১৯৮৭ থেকে ১৯৯১ সাল পর্যন্ত সমারসেট ক্রিকেট কমিটির সভাপতির দায়িত্ব পালন করেন তিনি।


title: উইকিমিডিয়া বাংলাদেশ

text: উইকিমিডিয়া বাংলাদেশ (উইকিমিডিয়া বাংলাদেশ ফাউন্ডেশন বা উইকিমিডিয়াবিডি নামেও পরিচিত) হলো বাংলাদেশে নিবন্ধিত একটি অলাভজনক সংস্থা যা উইকিমিডিয়া প্রকল্পে তথা মুক্ত বিশ্বকোষ উইকিপিডিয়ায় যুক্ত বাংলাদেশী স্বেচ্ছাসেবকদের সহায়তার জন্য প্রতিষ্ঠিত হয়েছে। এটি উইকিমিডিয়া ফাউন্ডেশনের বিভিন্ন শিক্ষামূলক মুক্ত প্রকল্পের প্রচার এবং প্রসারের লক্ষ্যে সমগ্র বাংলাদেশ জুড়ে প্রতিষ্ঠানের সাথে কাজ করে।


title: উইকিমিডিয়া বাংলাদেশ

text: উইকিমিডিয়া ফাউন্ডেশন মার্কিন যুক্তরাষ্ট্রভিত্তিক একটি অলাভজনক প্রতিষ্ঠান, যারা বিশ্বজুড়ে ওয়েবভিত্তিক বেশকিছু সহযোগিতামূলক ও শিক্ষামূলক প্রকল্প পরিচালনা করে। উইকিপিডিয়া তার মধ্যে অন্যতম। ২০১১ সালে উইকিমিডিয়া বাংলাদেশ দক্ষিণ এশিয়ার দ্বিতীয় অধ্যায় বা চ্যাপ্টার হিসেবে উইকিমিডিয়া ফাউন্ডেশনের অনুমোদন লাভ করে এবং এটি ফাউন্ডেশন অনুমোদিত ৩৯টি আঞ্চলিক চ্যাপ্টারের একটি।


title: উইকিমিডিয়া বাংলাদেশ

text: ২০০৪ সালে ২৭শে জানুয়ারি বাংলা উইকিপিডিয়া চালু হয়। পরবর্তীতে বাংলাদেশে উইকিমিডিয়া প্রকল্পের প্রসারের লক্ষ্যে স্থানীয় চ্যাপ্টার গঠনের আলোচনা শুরু হয়। ২০০৯ সালে বাংলাদেশী উইকিপিডিয়া স্বেচ্ছাসেবকগণ বাংলাদেশে উইকিমিডিয়া ফাউন্ডেশনের অফিসিয়াল চ্যাপ্টার গঠনের জন্য কাজ শুরু করেন। সে অনুসারে ২০১১ সালের এপ্রিলে সংগঠনের গঠনতন্ত্র প্রণয়ন করে উইকিমিডিয়া ফাউন্ডেশনের কাছে উইকিমিডিয়া বাংলাদেশ চ্যাপ্টারের অনুমোদনের জন্য আবেদন করা হয়।


title: উইকিমিডিয়া বাংলাদেশ

text: ২০১১ সালের ৩রা অক্টোবর উইকিমিডিয়া ফাউন্ডেশনের বোর্ড অব ট্রাস্টিগণ উইকিমিডিয়া বাংলাদেশকে ফাউন্ডেশনের অফিসিয়াল চ্যাপ্টার হিসেবে অনুমোদন দেয়। ২০১২ সালের মে মাসে সংস্থাটি বাংলাদেশে স্থানীয় অনুমোদনের জন্য যৌথমূলধন কোম্পানি ও ফার্মসমূহের পরিদপ্তরে আবেদন করে। ২০১৪ সালের ৯ই জুন সমিতিসমূহের নিবন্ধন আইন ১৮৬০-এর অধীনে বাংলাদেশী নিবন্ধিত অলাভজনক সংস্থা হিসেবে বাংলাদেশ সরকারে অনুমোদন লাভ করে। ২০১৫ সালে প্রথমবারেরমত সংস্থাটি নিবন্ধিত সদস্য গ্রহণ শুরু করে।


title: উইকিমিডিয়া বাংলাদেশ

text: ভাষাগত দিক থেকে উইকিমিডিয়ার বাংলা প্রকল্পগুলো উইকিমিডিয়া বাংলাদেশের মূল ফোকাস হলেও, বাংলার পাশাপাশি অন্যান্য আঞ্চলিক ভাষার প্রকল্প যেমন সাঁওতালি উইকিপিডিয়া, বিষ্ণুপ্রিয়া মণিপুরী উইকিপিডিয়া ও ইংরেজি প্রকল্পগুলোর প্রসার ও সমৃদ্ধিতে সংস্থাটি কাজ করে থাকে।


title: উইকিমিডিয়া বাংলাদেশ

text: যদিও উইকিমিডিয়া বাংলাদেশ উইকিমিডিয়ার সব প্রকল্প নিয়েই কাজ করে তথাপি গুরুত্বপূর্ণ প্রকল্পসমূহ হচ্ছে:


title: উইকিমিডিয়া বাংলাদেশ

text:
নিবন্ধিত সদস্যদের ভোটে উইকিমিডিয়া বাংলাদেশের সর্বোচ্চ বোর্ড বা নির্বাহী পরিষদের সদস্যগণ দুই বছর মেয়াদে নির্বাচিত হন। নিচের সদস্যবৃন্দ উইকিমিডিয়া বাংলাদেশের বর্তমান মেয়াদে (২০১৮-২০) নির্বাহী পরিষদের সদস্য হিসেবে দায়িত্বরত রয়েছেন।
উইকিমিডিয়া ফাউন্ডেশন প্রকল্পসমূহের প্রসারের লক্ষ্যে উইকিমিডিয়া বাংলাদেশ বিভিন্ন স্বেচ্ছাসেবী কার্যক্রম পরিচালনা করে থাকে। বাংলাদেশের বিভিন্ন স্থানে উইকিপিডিয়া সচেতনতা ও অবদান বিষয়ক কর্মশালা,


title: উইকিমিডিয়া বাংলাদেশ

text: বাংলা ছাড়াও সাঁওতালি উইকিপিডিয়া ও বিষ্ণুপ্রিয়া মণিপুরী উইকিপিডিয়া চালুর জন্য সংস্থাটি কাজ করেছে। ২০১৬ সাল থেকে বিশ্বের সবচেয়ে বড় বাৎসরিক ছবি প্রতিযোগিতা উইকি লাভস মনুমেন্টস ও ২০১৭ থেকে সংরক্ষিত স্থাপনার ছবি প্রতিযোগিতা উইকি লাভস আর্থ আয়োজন করে আসছে। যার মধ্যে ২০১৭ সালে বাংলাদেশের দুটি ছবি উইকি লাভস মনুমেন্টসে বৈশ্বিকভাবে তৃতীয় ও সপ্তম স্থান অর্জন করে। ২০১৬ সালে ইতালিতে অনুষ্ঠিত উইকিম্যানিয়া সম্মেলনে উইকিমিডিয়া বাংলাদেশর ‘উইকিপিডিয়া স্কুল প্রোগ্রাম’ শীর্ষক প্রকল্পটি শিক্ষামূলক তিনটি সেরা প্রকল্পের মধ্যে একটি বলে বিবেচিত হয়েছিল।


title: উইকিমিডিয়া বাংলাদেশ

text: সংস্থাটি অন্যান্য প্রতিষ্ঠানের সাথে যৌথভাবেও উইকিপিডিয়া প্রকল্পের সমৃদ্ধির জন্য কাজ করেছে তার মধ্যে উল্লেখযোগ্য হলো, বাংলাদেশ জাতীয় জাদুঘর, সুইডেনের দূতাবাস, ঢাকা, গ্রামীনফোনসহ অন্যান্য। ২০১৬ সালের শুরুতে উইকিমিডিয়া প্রকল্পে উইকিপিডিয়া জিরো ব্যবহারের মাধ্যমে ভিডিও পাইরেসি শুরু হলে সংস্থাটি উইকিমিডিয়া ফাউন্ডেশনের সাথে যৌথভাবে সচেতনতা বৃদ্ধির জন্য কাজ করে।


title: জারা লারসন

text: জারা মারিয়া লারসন (ইংরেজি: Zara Maria Larsson, [উচ্চারণ:]; জন্ম: ১৬ই ডিসেম্বর ১৯৯৭) একজন সুইডিশ টিন পপস্টার গায়ক এবং গীতিকার। ২০০৮ সালে সুইডেনের ট্যালেন্ট হান্ট শো "‘ট্যালাঙ’"-এ প্রথম জাতীয় খ্যাতি অর্জনে প্রথম লাইম লাইটে চলে আসেন জারা লারসন। মাত্র ১০ বছর বয়সে বিশ্বখ্যাত গায়িকা সেলিন ডিওনের সাড়া জাগানো জনপ্রিয় গান ‘মাই হার্ট উইল গো অন’ গেয়ে ট্যালেন্ট হান্ট শোতে বাজিমাত করেছিলেন এবং সুইডিশ সংস্করণ এর প্রতিভা অর্জন করেন তিনি। তারপর থেকে জারাকে আর পিছনে ফিরে তাকাতে হয়নি। একটির পর একটি সাফল্যের সিঁড়ি অতিক্রম করে অনতিবিলম্বে টিন পপ সেনসেশন হিসেবে বিচারিত হচ্ছেন অগণিত সঙ্গীতশ্রোতার কাছে। বিশেষ করে তরুণ সঙ্গীতশ্রোতারা জারা লারসনকে আজকাল বেশ গুরুত্ব দিচ্ছেন।


title: জারা লারসন

text: লারসন ২০১২ সালে রেকর্ড লেবেল 'টেন মিউজিক গ্রুপ' এর সঙ্গে স্বাক্ষরিতর মাধ্যমে চুক্তিবধ্য হন এবং তার প্রথম আবির্ভাব ইপি অ্যালবাম মুক্তি পায় জানুয়ারীর ২০১৩ সালে। তার একক "উন্মোচন গান" সুইডেন, ডেনমার্ক ও নরওয়ে এর চার্টে শীর্ষস্থান লাভ করে। ফেব্রুয়ারীর ২০১৩ সালে, তার উন্মোচন গান ইউনিভার্সাল মিউজিক সুইডেন দ্বারা প্ল্যাটিনাম প্রত্যয়িত হয়। জুলাই ২০১৩ সালে, উপস্থাপক এর মাধ্যমে ট্রিপল প্ল্যাটিনাম প্রত্যয়িত হয়। লারসন এছাড়াও এপ্রিলের ২০১৩ সালে মার্কিন যুক্তরাষ্ট্রে এপিক রেকর্ডসের সঙ্গে তিন বছরের চুক্তিতে স্বাক্ষর করেন। জারা লারসনের কণ্ঠে প্রাণের উচ্ছ্বাস তারুণ্যের উদ্দামতার সংলগ্ন চমত্কার আবেদনময় একটি ভাব জড়িয়ে থাকে, যেটি তাকে খুব সহজেই শ্রোতাদের কাছাকাছি নিয়ে যায়। আজকাল তাঁর নিজেস্ব ইউটিউব চ্যানেলে তার কণ্ঠে গাওয়া মিউজিক ভিডিওর খোঁজ করেন অল্পবয়সী সঙ্গীতশ্রোতারা। তাঁর আলোচিত সাড়া জাগানো গানগুলোর মধ্যে রয়েছে ‘"আনকভার"’, "‘শি ইজ নট মি’", "‘ব্যাড বয়েজ’", "‘ক্যারি ইউ হোম’", "‘রুফটপ’", "‘উইক হার্ট’", "‘লাস লাইফ’", "‘নেভার ফরগেট ইউ’" ইত্যাদি। ক্যারিয়ার জীবনের শুরুর পরবর্তীতে পর পর তিনটি বছর ধরে ২০১৩ থেকে ২০১৫ সাল পর্যন্ত রক বাজারোমেন অ্যাওয়ার্ডের সেরা নারী কণ্ঠশিল্পীর পুরস্কারটি পেয়ে আসছেন।


title: জারা লারসন

text: ২০১৫ সালে এমটিভি ইউরোপ মিউজিক অ্যাওয়ার্ডের বিভিন্ন বিভাগে মনোনয়ন লাভ করেন জারা লারসন। তার ডেবু সিঙ্গেল ‘লাস লাইফ’ গান বের হয়, যেটি চারবার প্লাটিনাম অ্যালবামের মর্যাদা লাভ করে সুইডেনে। এরপর অস্ট্রেলিয়া, ডেনমার্ক, নরওয়ে, নেদারল্যান্ড, সুইজারল্যান্ড, জার্মানি, অস্ট্রিয়া, ব্রিটেনে শীর্ষ পাঁচটি অ্যালবামের মধ্যে একটি অ্যালবামে বিবেচিত হয়। ২০১৫ সালের জুলাই মাসে গ্র্যামি মনোনয়ন লাভকারী ব্রিটিশ গায়ক মেঙ্কের সাথে যৌথভাবে "‘নেভার ফরগেট ইউ’" গানটি প্রকাশিত হয়। ২০১৫ এর ফেব্রুয়ারিতে জারার আরেকটি নতুন গান "‘গার্লস লাইক’"ও অপূর্ব সাড়া জাগিয়েছিল। ২০১৬ সালের উয়েফা ইউরো ২০১৬ এর জন্য প্যারিসের 'স্ট্যাডিয়াম ফ্রান্সে উদ্বোধনী ও সমাপনী অনুষ্ঠানে অফিসিয়াল সঙ্গীত "‘দিজ ওয়ানস ফর ইউ’" গেয়েছেন ডেভিড গুয়েটারের সাথে। তবে ভালো ব্যাপারটি হলো নিজেকে একজন নারীবাদী মনে করেন এই বিখ্যাত সঙ্গীতশিল্পী।


title: জারা লারসন

text: স্টকহোমের কাউন্টি সোলনার "কারোলিন্সকা বিশ্ববিদ্যালয় হাসপাতালে" ১৬ ডিসেম্বর ১৯৯৭ সালে জন্মগ্রহণ করেন জারা লারসন। "সভেন্সকা ডাগব্লাডেট" সঙ্গে একটি সাক্ষাত্কারে তিনি বলেন, লারসন জন্মের পর তার শ্বাস-প্রশ্বাস অনেকক্ষণ ধরে বন্ধ ছিল, সেইসময় সকলে ধরে নিয়েছিল মৃতশিশুর জন্ম হয়েছে। তার ছোট বোন 'হান্না', যিনি একজন গায়ক এবং ব্যান্ড হানা ও আন্দ্রেয়ার একজন সদস্য। ২০১৫ এর একটি সাক্ষাত্কারে, লারসন বলেন যে তিনি মর্যাদাপূর্ণ এডলফ ফ্রেডরিক সঙ্গীত স্কুলে স্বীকৃত হয়েছিলেন, কিন্তু তার অস্বীকারের কারণে একটি গায়কদল এর সাথে গান গাইতে চাননি।


title: জারা লারসন

text: লারসন "টালাং" প্রতিভা শোতে সুইডিশ অভিযোজন ২০০৮ সিজনে জয়ী হয়েছিলেন মাত্র ১০ বছর বয়সে, এবং ৫,০০,০০০ সুইডিশ ক্রোনা জিতে নিয়েছেন। "মাই হার্ট উইল গো অন" মূলত 'সেলিন ডিওন' দ্বারা গায়ীত, পরে লারসন এর আত্মপ্রকাশ একক হিসাবে এই গান প্রকাশ করা হয়। লারসন ২০১২ সালে 'টেন মিউজিক গ্রুপ' এর সঙ্গে স্বাক্ষরিত হন তার আবির্ভাব বর্ধিত অভিনয় রেকর্ড করতে। লারসন এর প্রথম আবির্ভাব এপিক রেকর্ডস,